|  |
| --- |
| Anexa nr.5 la Regulile Depozitarului Naţional de Valori Mobiliare al Moldovei   **CONTRACTUL DEPOZITAR** **ÎNTRE DEPOZITARUL NAŢIONAL DE VALORI MOBILIARE** **AL MOLDOVEI ŞI MEMBU Nr.CNT001- \_\_\_\_\_\_**  |
|  |
| mun.Chişinău |   “\_\_”\_\_\_\_\_\_\_\_\_\_\_\_\_\_\_\_\_ 20\_\_  |
|   ***Depozitarul Naţional de Valori Mobiliare al Moldovei*** (în continuare – Depozitarul), în persoana Preşedintelui \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, care acţionează în baza Statutului, pe de o parte, şi \_\_\_\_\_\_\_\_\_\_\_\_\_\_\_\_\_\_\_ (în continuare – Membru), în persoana \_\_\_\_\_\_\_\_\_\_\_\_\_\_\_\_\_\_ care activează în baza \_\_\_\_\_\_\_\_\_\_\_\_\_\_\_\_\_\_\_\_\_\_\_\_, pe de altă parte, au încheiat prezentul Contract privind următoarele:   **1. Obiectul contractului** 1.1. Membrul împuterniceşte, iar Depozitarul se angajează să ţină evidenţa drepturilor asupra valorilor mobiliare, al căror posesor sau deţinător nominal este Membrul, precum şi să efectueze clearing-ul şi decontările pentru tranzacţiile cu valorile mobiliare, încheiate de către Membru pe piaţa reglementată sau MTF, în conformitate cu legislaţia Republicii Moldova, actele Comisiei Naţionale a Pieţei Financiare (în continuare – Comisia Naţională) şi Regulile Depozitarului.   **2. Obligaţiile şi drepturile Depozitarului** 2.1. Depozitarul este obligat: a) să ţină evidenţa drepturilor asupra valorilor mobiliare transmise lui, conform prezentului Contract, separat de evidenţa drepturilor asupra valorilor mobiliare ale Depozitarului şi ale altor deponenţi ai acestuia; b) să ţină evidenţa drepturilor asupra valorilor mobiliare transmise lui, conform prezentului Contract, prin deschiderea în numele Membrului şi ţinerea contului depozitar (conturilor depozitare) în conformitate cu prevederile stabilite de Regulile Depozitarului; c) să exercite funcţiile deţinătorului nominal al valorilor mobiliare respective, inclusiv să efectueze toate acţiunile necesare întru asigurarea: - trecerii la contul bancar al Membrului a dividendelor, dobînzilor sau altor plăţi pentru respectivele valori mobiliare; - posibilităţii de exercitare de către posesori a drepturilor asupra valorilor mobiliare, precum şi a drepturilor conferite de respectivele valori mobiliare. d) să transmită respectivele valori mobiliare numai prin dispoziţia Membrului şi în termenele stipulate de legislaţia în vigoare şi Regulile Depozitarului; e) în cazul suspendării acţiunii prezentului Contract – să restituie Membrului valorile mobiliare, precum şi cota acestuia în fondul de garanţie minus datoria Membrului faţă de fondul dat şi Depozitar; f) să prezinte Membrului extrasele din conturile depozitare ale acestuia şi alte dări de seamă în modul şi termenele stabilite de actele Comisiei Naţionale şi Regulile Depozitarului; g) să compenseze pierderile directe sau indirecte suportate de către Membru din cauza Depozitarului; h) să efectueze alte acţiuni, prevăzute de legislaţia Republicii Moldova, Comisia Naţională şi Regulile Depozitarului. 2.2. Depozitarul este în drept: a) în cazul neexecutării sau executării neadecvate de către Membru în termenii stabiliţi a obligaţiilor de plată a mijloacelor băneşti pentru tranzacţiile, clearing-ul şi decontările cărora se efectuează prin Depozitar, să folosească pentru stingerea datoriei Membrului, pe obligaţiile numite, mijloacele băneşti din sursele prevăzute de Regulile Depozitarului; b) să aplice faţă de Membru, în ordinea stabilită de Regulile Depozitarului, amenzi şi sancţiuni pentru încălcarea clauzelor prezentului Contract şi Regulilor Depozitarului; c) să-l excludă pe Membru din componenţa Membrilor Depozitarului în cazurile şi în ordinea stabilită de Regulile Depozitarului. În cazul dat, acţiunea prezentului Contract încetează; d) să dispună de alte drepturi, stabilite de legislaţie, actele Comisiei Naţionale şi Regulile Depozitarului.   **3. Obligaţiile şi drepturile Membrului** 3.1. Membrul este obligat: a) să respecte Regulile, procedurile şi formele Depozitarului, hotărîrile Depozitarului, luate în conformitate cu ele, precum şi prevederile prezentului Contract; b) să ţină cont de modificările şi completările la Regulile, procedurile şi formele Depozitarului la efectuarea operaţiunilor după intrarea în vigoare a modificărilor şi completărilor menţionate. În cazul contrazicerii între modificările şi completările menţionate şi prevederile prezentului Contract, prezentul Contract se aplică în partea, care nu contravine modificărilor şi completărilor indicate. În cazul cînd Membrul nu este de acord cu modificările şi completările numite, el este în drept să iasă din componenţa Membrilor Depozitarului; c) să numească din componenţa colaboratorilor săi persoana sau persoane împuternicite să acţioneze din numele lui în raport cu Depozitarul, să le elibereze procura respectivă, precum şi să înştiinţeze imediat Depozitarul despre toate schimbările intervenite în componenţa persoanelor vizate; d) să-şi îndeplinească obligaţiile la decontări în ordinea stabilită de Regulile şi procedurile Depozitarului; e) să achite serviciile Depozitarului în conformitate cu tarifele stabilite de el, amenzile aplicate pentru încălcarea Regulilor Depozitarului, precum şi să efectueze alte plăţi, prevăzute de Regulile si procedurile menţionate; f) să depună contribuţii în fondul de garanţie al Depozitarului în modul şi termenele stabilite de Regulile şi procedurile Depozitarului; g) să ţină evidenţa valorilor mobiliare şi mijloacelor băneşti, conform ordinii stabilite, asigurînd ţinerea separată a evidenţei valorilor mobiliare şi mijloacelor băneşti, care aparţin fiecărui client al Membrului; h) să înştiinţeze imediat Depozitarul despre insolvabilitatea sa, precum şi imposibilitatea îndeplinirii obligaţiilor sau condiţiilor prezentului Contract; i) să întreprindă acţiuni din numele investitorilor individuali, care sînt clienţii lui, numai în temeiul dispoziţiilor scrise ale investitorilor sau reprezentanţilor împuterniciţi; j) să păstreze toată documentaţia primară, care serveşte drept bază pentru modificarea conturilor depozitare; k) să confirme autenticitatea semnăturii investitorilor individuali, care sînt clienţii lui, pe toate documentele, care servesc drept bază pentru efectuarea operaţiilor şi altor acţiuni cu valorile mobiliare ale acestor investitori; l) să transmită Depozitarului, în cazurile şi în ordinea stabilite de legislaţie, date pentru întocmirea listelor deţinătorilor valorilor mobiliare în cazul operaţiunilor corporative ale emitentului; m) în cazul cînd Membrul este deţinător nominal al valorilor mobiliare, evidenţa drepturilor asupra cărora se ţine la Depozitar – să întreprindă toate acţiunile necesare întru asigurarea: n) transferului proprietarilor valorilor mobiliare a dividendelor, dobînzilor, altor plăţi la valorile mobiliare indicate; o) posibilităţii exercitării de către proprietarii numiţi a drepturilor asupra valorilor mobiliare, precum şi a drepturilor acordate de valorile mobiliare menţionate. p) să compenseze pierderile directe sau indirecte, suportate de către Depozitar din cauza Membrului; q) să îndeplinească cerinţele stabilite de Comisia Naţională. 3.2. Membrul este în drept: a) să iasă din componenţa Membrilor Depozitarului, îndreptînd Depozitarului cu nu mai tîrziu de 30 de zile pînă la data anticipată de ieşire, notificarea respectivă în scris. În acest caz, acţiunea prezentului Contract încetează în ordinea stabilită de prezentul Contract; b) în cazul ieşirii sau excluderii din componenţa Membrilor Depozitarului – să primească cota mijloacelor proprii în fondul de garanţie cu scăderea datoriei sale faţă de acest fond sau Depozitar; c) dispune de alte drepturi, stabilite de legislaţie, actele Comisiei Naţionale şi Regulile Depozitarului.   **4. Remunerarea Depozitarului** 4.1. Membrul plăteşte Depozitarului remunerarea pentru serviciile prestate în mărimea şi în termenii stabiliţi de Regulile şi procedurile Depozitarului. 4.2. Depozitarul îşi rezervează dreptul de a introduce modificări la taxele şi comisioanele pentru serviciile sale.   **5. Responsabilitatea Părţilor** 5.1. Una din părţile prezentului Contract este responsabilă faţă de cealaltă parte pentru orice prejudiciu cauzat acesteia în rezultatul neexecutării sau executării neadecvate a obligaţiilor prevăzute de prezentul Contract, cu excepţia cazurilor stabilite de legislaţie, actele Comisiei Naţionale şi regulile Depozitarului. 5.2. Membrul nu este în drept să încheie cu clienţii săi contracte care îl eliberează de responsabilitatea indicată în p.5.1.   **6. Alte clauze** 6.1. Încheierea prezentului Contract, deschiderea contului depozitar al Membrului, transmiterea conform prezentului Contract către Depozitar a valorilor mobiliare, al căror posesor sau deţinător nominal este Membrul, nu duce la transferul dreptului de proprietate asupra valorilor mobiliare indicate. 6.2. Depozitarul nu este în drept să dispună de valorile mobiliare ale Membrului. 6.3. Părţile se obligă să respecte confidenţialitatea informaţiei obţinute în legătură cu executarea condiţiilor prezentului Contract, cu excepţia cazurilor de dezvăluire a informaţiei, prevăzute de legislaţie, actele normative ale Comisiei Naţionale şi Regulile Depozitarului.   **7. Termenul de acţiune a Contractului şi încetarea acestuia** 7.1. Prezentul Contract este încheiat pe un termen nelimitat. 7.2. Acţiunea prezentului Contract încetează: a) în cazul ieşirii Membrului din componenţa Membrilor Depozitarului – la acordul Membrului şi Depozitarului din momentul prevăzut de contractul dat; b) excluderii Membrului din componenţa Membrilor Depozitarului – din momentul indicat prin hotărîrea Depozitarului cu privire la excluderea Membrului; c) anulării licenţei pentru desfăşurarea activităţii de depozitar central de valori mobiliare sau în cazul lichidării Depozitarului – din momentul indicat în hotărîrea cu privire la anularea licenţei menţionate sau lichidarea.   **8. Dispoziţii finale** 8.1. Toate modificările şi completările la prezentul Contract se introduc numai de comun acord al ambelor părţi, în forma scrisă. 8.2. Membrul confirmă faptul, că el a primit copiile tuturor Regulilor, procedurilor şi formelor Depozitarului, valabile la momentul semnării prezentului Contract. 8.3. Litigiile apărute între părţi în legătura cu executarea prezentului Contract se soluţionează pe cale de negocieri, iar în cazul în care nu este posibilă o astfel de soluţionare – în modul prevăzut de legislaţia Republicii Moldova. 8.4. Prezentul Contract este încheiat în două exemplare, cîte unul pentru fiecare dintre părţi.  |
|   ***Din partea Depozitarului*** Depozitarul Naţional de Valori Mobiliare al Moldovei mun.Chişinău, bd. Ştefan cel Mare, 73 cert./înreg. nr.103096957 din 14.04.1998 cont de decontare \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   Preşedinte\_\_\_\_\_\_\_\_\_\_\_\_\_\_\_\_\_\_\_\_\_\_\_\_   L.Ş. |   ***Din partea Membrului*** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   L.Ş. |